**РЕГЛАМЕНТ**

**за организиране и провеждане на**

**ХXII Национален конкурс „Космосът - настояще и бъдеще на човечеството"**

 **І. Цел на конкурса**

 Конкурсът „Космосът - настояще и бъдеще на човечеството" е специфична форма за насочване и насърчаване на ученическото творчество към проблеми и дейности, свързани с изследване и използване на космическото пространство за мирни цели, за търсене на нови области на приложение на космическите изследвания, за разширяване на възможностите за технологичен космически трансфер. Той се провежда под патронажа на първия български космонавт генерал Георги Иванов.

 **ІІ. Основни задачи**

 - Да популяризира успехите на световната наука и техника в изследването и усвояването на Космоса;

 - Да запознае децата и младите хора с постиженията на българската наука и техника за космически изследвания и наблюдения и тяхното приложение в практиката;

 - Да съдейства за развитието на фантазията, творческата активност и интерес към изучаването на естествените и технически науки и да развива интелектуалните способности на учениците;

 - Да задълбочава обществено-полезната насоченост на дейността на младите математици, физици, астрономи, химици и биолози и да формира у тях умения за самостоятелна творческа работа;

 - Да съдейства за създаване на условия за многостранното развитие на младите хора чрез интегриране на знания, умения и способности в областта на науката и техниката.

 **ІІІ. Организация и провеждане на конкурса**

 Конкурсът се организира от Фондация „ЕВРИКА" в партньорство със звената за извънкласни дейности по наука и техника сред учащите се, научни и неправителствени организации, редакции. В него могат да участват ученици от 8 до 18 години в следните направления:

 1. Идеи за научни и технически експерименти (за ученици от 14 до 18 години)

 Идеите могат да бъдат свързани с научни експерименти в областите: физика на Космоса, астрофизика, химия, биология, медицина и др., пряко свързани с изследването и изучаването на Космоса. Техническите идеи трябва да са свързани със създаването и разработването на нови космически прибори, системи за космически връзки, за космически транспорт, за дистанционни изследвания и др.

 2. Модели и макети на космически обекти (за ученици от 10 до 18 години)

 3. Графични произведения, създадени с помощта на компютър ( за ученици от 10 до 18 години) – рисунки, компютърни игри, анимации, уеб-базирани творби и други

 4. Литературни творби на космическа тема (за ученици от 8 до 18 години)

 5. Рисунки на тема „Човекът и Космосът" (за ученици от 8 до 18 години)

 Рисунките са във формат А3 или А4.

 Конкурсът се провежда само на национално ниво. **Участниците в него изпращат своите разработки до 24 май 2020 година на адрес: София 1000, бул. „Патриарх Евтимий" № 1, Фондация „ЕВРИКА" - за конкурса „Космосът - настояще и бъдеще на човечеството"**.

 Конкурсните работи се придружават от **формуляр на участника по образец и декларация за личните данни от участник или родител на участник, приложени към настоящия регламент.**

 Конкурсните работи не се връщат, а след приключването на конкурса се предават в специализирания фонд на Националния политехнически музей (освен ако не е постигната предварително специална договореност с организаторите).

 Организаторите имат право да предоставят рисунки и литературни творби за отпечатване в специализирани издания или свои информационни материали.

 **ІV. Отчитане на резултатите от конкурса и награди**

Конкурсът е само задочен в направленията: графични произведения, създадени с помощта на компютър; модели и макети на космически обекти; рисунки; литературни творби.

 В раздела за научни и технически идеи се прави селекция от журито и до защита в заключителния етап се допускат до 5 участника във всяка група.

 Командировките на участниците в защитата са за сметка на организаторите. След защитата се прави окончателно класиране на конкурсните работи.

Резултатите във всичките направления на конкурса ще бъдат обявени на официалния сайт на Фондация „Еврика“ ( [www.evrika.org](http://www.evrika.org) ) през месец юли 2020 г.

 Официалното награждаване на лауреатите от конкурса ще се проведе в Деня на народните будители – 1 ноември.

 Наградите в конкурса са диплом и предметни награди, както следва:

 а) За идеи за научни и технически експерименти:

 - първа награда на стойност 100 лева;

 - втора награда на стойност 80 лева;

 - трета награда на стойност 50 лева.

 б) За космически модели и макети:

 - първа награда на стойност 100 лева;

 - втора награда на стойност 80 лева;

 - трета награда на стойност 50 лева.

 в) За графични произведения, създадени с помощта на компютър – рисунки, компютърни игри, анимации, уеб-базирани творби и други:

 - първа награда на стойност 100 лева;

 - втора награда на стойност 80 лева;

 - трета награда на стойност 50 лева.

 г) За литературни творби:

 - първа награда на стойност 80 лева;

 - втора награда на стойност 60 лева;

 - трета награда на стойност 40 лева.

 д) За рисунки - в две самостоятелни групи - за български и чуждестранни участници:

 - първа награда на стойност 80 лева;

 - втора награда на стойност 60 лева;

 - трета награда на стойност 40 лева.

 Допълнително могат да бъдат учредени и специални награди на други организации и институции, от спонсори и лични награди от участници в космически полети и изследвания, учени и космонавти.

 На научните ръководители на класираните от първо до трето място във всичките направления на конкурса се връчват дипломи.

 Наградените участници могат да бъдат изпращани от организаторите за участие в международни прояви, когато конкурсните работи отговарят на изискванията за участие в тях.

|  |
| --- |
| **ФОРМУЛЯР****на участника в Националния конкурс "Космосът –** **настояще и бъдеще на човечеството"** |
| 1. | Име, презиме и фамилия: |  |
|  |  |  |  |  |
| 2. | Роден на: |  | в: |  |
|  |  |  |  |
| 3. | Адрес за кореспонденция: | гр./с./ |  |
|  | ул. |  |
|  |  |  |
| 4. | Телефони, електронна поща, др.: |  |
|  |  |
|  |  |  |
| 5. | Ученик в (у-ще, клас): |  |
|  |   |
|  |  |
| 6. | Участие в направление на конкурса: |
|  | а) | за идеи за научни и технически експерименти; |
|  | б) | за космически модели и макети; |
|  | в) | за графични произведения, създадени с помощта на компютър – рисунки, компютърни игри,анимация, уеб-базирани творби и други |
|  | г) | за литературни творби; |
|  | д) | за рисунки. |
|  |  |  |
| 7. | Наименование на разработката: |  |
|  |  |
|  |  |
|  |  |  |
| 8. | Научен ръководител или консултант (ако има такъв): |  |
|  |  |
|  |  |  |
| 9. | Съавтори (ако има такива) - име и възраст: |  |
|  |  |
| **Забележка:** | Участниците в направленията за идеи за научни и технически експерименти и за космически модели и макети задължително прилагат описание или обяснителна записка за предложената конкурсна работа. |
| **ДАТА:** |  |  | **УЧАСТНИК:** |  |
|  |  |  |  | /подпис/ |

**ДЕКЛАРАЦИЯ НА УЧАСТНИК**

Долуподписаният/ната ................................................................................................

(име, презиме и фамилия)

ДЕКЛАРИРАМ:

Съгласен/на съм Фондация „Еврика“ да съхранява и обработва личните ми данни за срок от пет години, съгласно изискванията на нормативната уредба за защита на личните данни, които предоставям във връзка с участието ми в Националния конкурс „Космосът – настояще и бъдеще на човечеството“ на Фондация „Еврика“.

Запознат/а съм с:

* целта и средствата на обработка на личните ми данни;
* доброволния характер на предоставянето на данните;
* правото на достъп и на коригиране на събраните данни.

С настоящата декларация заявявам своето съгласие, че:

* личните ми данни ще бъдат съхранявани и обработвани при спазване на разпоредбите на Общия регламент, относно защитата на данните (ЕС) 2016/679, приложимото право на Европейския съюз и законодателството на Република България за защита на личните данни;
* Проектите, с които участвам в конкурса няма да бъдат връщани;
* С явяването за получаване на награда, като участник се съгласявам да бъда заснеман и материалът да бъде излъчван/публикуван в публичното пространство без каквото и да е допълнително възнаграждение от страна на ОРГАНИЗАТОРА;
* Предадените проекти може да бъдат сканирани, снимани, публикувани и използвани в различни издания, изложби, интернет страници, плакати и други некомерсиални материали, свързани с конкурса.

Информирам съм, че тази декларация е неотменна част от формуляра за кандидатстване и се попълва задължително. При отсъствие на попълнена и подписана декларация, проектите на кандидатите няма да бъдат разглеждани и класирани.

дата ...................... ДЕКЛАРАТОР:........................

гр. .........................

**ДЕКЛАРАЦИЯ НА РОДИТЕЛ**

Долуподписаният/ната ................................................................................................

(име, презиме и фамилия)

Родител на …………………………………………………………………………….

 (собствено и фамилно име на детето)

ДЕКЛАРИРАМ:

Съгласен/на съм Фондация „Еврика“ да съхранява и обработва личните данни на моето дете за срок от пет години, съгласно изискванията на нормативната уредба за защита на личните данни, които предоставям във връзка с участието му в Националния конкурс „Космосът – настояще и бъдеще на човечеството“ на Фондация „Еврика“.

Запознат/а съм с:

* целта и средствата на обработка на личните данни;
* доброволния характер на предоставянето на данните;
* правото на достъп и на коригиране на събраните данни.

С настоящата декларация заявявам своето съгласие, че:

* личните данни на детето ми ще бъдат съхранявани и обработвани при спазване на разпоредбите на Общия регламент, относно защитата на данните (ЕС) 2016/679, приложимото право на Европейския съюз и законодателството на Република България за защита на личните данни;
* Проектите, с които детето ми участва в конкурса няма да бъдат връщани;
* С явяването за получаване на награда участниците и техните родители се съгласяват да бъдат заснемани и материалът да бъде излъчван/публикуван в публичното пространство без каквото и да е допълнително възнаграждение от страна на ОРГАНИЗАТОРА;
* Предадените проекти може да бъдат сканирани, снимани, публикувани и използвани в различни издания, свързани с изложби, интернет страници, плакати и други некомерсиални материали за целите на конкурса.

Информирам съм, че тази декларация е неотменна част от формуляра за кандидатстване и се попълва задължително. При отсъствие на попълнена и подписана декларация, проектите на кандидатите няма да бъдат разглеждани и класирани.

дата ...................... ДЕКЛАРАТОР:........................

гр. .........................